**MKOA WA DAR ES SALAAM**

**TAARIFA KWA VYOMBO VYA HABARI KUHUSU UCHAGUZI WA WANAFUNZI WALIOCHAGULIWA KUJIUNGA NA KIDATO CHA KWANZA MWAKA 2019 KATIKA MKOA WA DAR ES SALAAM**

Mkoa wa Dar es Salaam ulikuwa na jumla ya wanafunzi **70,948** waliosajiliwa kufanya Mtihani wa Kumaliza Elimu ya Msingi mwaka huu 2018. Kati yao wavulana ni **33,989** na wasichana ni **36,959.** Idadi ya watahiniwa waliofanya mtihani huo ni **70,303** sawa na asilimia **99.091,** kati yao wavulana ni **33,623** na wasichana ni **36,680.** Watahiniwa **645** sawa na asilimia **0.909** ikiwa wavulana 367 na wasichana 278 hawakufanya mtihani huo kutokana na sababu mbalimbali zikiwemo utoro wanafunzi **545,** vifo **11**, ugonjwa **17** na sababu zingine **72.**

Watahiniwa **64,861 (**Wavulana **31,234** na wasichana **33,627)** sawa na asilimia **92.261 wamefaulu** mtihani huo**.** Ufaulu huo umepanda kutoka asilimia **87.82** ya mwaka 2017 hadi asilimia **92.261** kwa mwaka 2018 sawa na ongezeko la asilimia **4.441**. Matokeo hayo yameufanya Mkoa wa Dar es Salaam kuwa katika nafasi ya kwanza (**01**) Kitaifa kati ya Mikoa 26. Aidha, wanafunzi wote **64,861** waliofaulu sawa na **100%** wamechaguliwa kujiunga na Kidato cha Kwanza mwaka 2019.

Wanafunzi waliochaguliwa kujiunga na **shule za ufaulu mzuri zaidi** ni **68** wavulana **37** na wasichana **31**, Shule za **Bweni Ufundi 77** wavulana ni **70** na wasichana **7** na Shule za **Bweni kawaida** **24**, wavulana **12** na wasichana **12**. Katika Shule za Mkoa zinazochukua wanafunzi wa Mkoa wa Dar es Salaam jumla ya wanafunzi **1,810** wamechaguliwa, ambapo wavulana ni **840** na wasichana **970**. Wanafunzi waliochaguliwa kujiunga katika Shule za Sekondari za Serikali za Wananchi ni **62,635** wakiwemo wavulana **30,153** na wasichana **32,482.** Wanafunzi wenye mahitaji maalum waliochaguliwa kujiunga Kidato cha Kwanza ni **247** (wavulana **122** na wasichana **125**).

Kwa mchanganuo Kimanispaa, waliochaguliwa kwa Manispaa ya Ilala ni **21,400**, Kigamboni **3,180**, Kinondoni **11,940**, Temeke **17,183** na Ubungo ni **11,158**.

Kuhusu asilimia ya wanafunzi ya kujiungana Shule za Sekondari kwa waliofanya mtihani (**transition rate**) kwa Mkoa ni asilimia **92.259**. Katika Manispaa ya Ilala (Mjini) ni asilimia **95.592**, Ilala (Vijijini) asilimia **90.501**, Kinondoni **95.696**, Temeke **90.247**, Kigamboni **92.227** na Ubungo **89.788**. **Hivyo idadi kubwa zaidi ya wanafunzi waliomaliza Darasa la Saba wamepata nafasi za kujiunga na Shule za Sekondari Manispaa ya Kinondoni ikifuatiwa na Ilala Mjini, Kigamboni, Ilala Vijijini, Temeke na Ubungo.**  Hakuna nafasi wazi zilizobaki kwa Manispaa zote.

Kwa namna ya pekee, napenda kuishukuru Serikali ya Awamu ya Tano kwa jitihada inazozifanya kuhakikisha Mpango wa upatikanaji wa Elimumsingi bila Malipo unatekelezwa kama ulivyokusudiwa. Nawashukuru pia Maafisa Elimu, Walimu, Wajumbe wa Kamati za Shule katika Manispaa zote na Wadau mbalimbali kwa juhudi za usimamizi na uboreshaji wa utoaji wa elimu, pamoja na wazazi na walezi wote kwa malezi na ufuatiliaji wa watoto wao.

Nachukua fursa hii kuwataka wazazi na walezi wa wanafunzi hawa kuwapeleka watoto wao kwenye shule walizopangiwa tarehe **7/01/2019** bila kukosa. Aidha, ninawakumbusha Wakuu wa Shule **147** ambazo 50 (Manispaa ya Ilala), 14 (Kigamboni), 25 (Kinondoni), 29 (Temeke) na 29 (Ubungo)zinazopokea wanafunzi wa Kidato cha Kwanza Mkoani Dar es Salaam kuzingatia **Waraka wa Elimu Namba 3 wa mwaka 2016 kuhusu utekelezaji wa Elimumsingi bila Malipo**.

Nazishukuru Kamati za Uendeshaji wa Mitihani za Wilaya na Mkoa, Sekretarieti ya Uchaguzi wa Wanafunzi ya Mkoa kwa kufanya kazi hii kwa umakini na uadilifu mkubwa, lakini pia Kamati ya Uchaguzi wa Wanafunzi wa Kidato cha Kwanza ya Mkoa kwa kukamilisha kazi hii muhimu kwa muda na kwa ufanisi. Orodha ya Majina ya wanafunzi waliochaguliwa inapatikana kwa kila Mratibu Elimu Kata, Mbao za Matangazo za kila Halmashauri na Website ya Ofisi ya Mkuu wa Mkoa ambayo ni [www.dsm.go.tz](http://www.dsm.go.tz).

Abubakar M. Kunenge

**KATIBU TAWALA MKOA**

**DAR ES SALAAM**

**14/12/2018**